Getuigskrifte & Pakkette – Uncaged
Getuigskrifte & Pakkette
Hiermee beveel ek Mnr. Deon Nieman met graagte aan as 'n Lewensafrigter (Life Coach).
Mnr Nieman maak in sy afrigting van die Neuro Coach-metode (MLNP) gebruik.
Ek het hom sedert Junie 2021 as my lewensafrigter begin gebruik en is steeds besig om van sy diens gebruik te maak.
Hy is baie bekwaam en is deeglik opgelei. Hy het my dadelik op my gemak laat voel en ons kon vinnig 'n strategie bespreek om my te help
om deur my frustrasies te werk sodat ek vinniger en meer effektief by my doelwitte en ideale kan uitkom.
Deon is baie professioneel en ek kom baie goed met hom oor die weg. Hy het die vermoë om goed te luister en daardeur verkry
hy dieper insig in 'n mens se probleme of uitdagings. Hy het my beïndruk met sy vermoë om leiding te gee,
sonder dat ek gevoel het hy probeer my in 'n bepaalde rigting stuur.
Ek beveel Deon met groot vrymoedigheid aan as lewensafrigter.
Johannes van der Merwe NG Kerk Alkmaar
Ek het tydens Maart 2021 toegestem om deel te wees van die Neuro-Coaching Method.
Ek was al voorheen vir sessies by 'n sielkundige teen enorme koste hoewel ek nie kan sê dat dit die gewenste uitwerking gehad het nie.
Tydens die sessies saam met Deon Nieman is ek gekonfronteer met realiteite in my eie wêreld, deur myself.
Die kursus het my as persoon positief verander in maniere wat ek nie gedink het ek moontlik kan verander en verbeter nie.
Dit het my in 'n man met min ambisie vir my toekoms verander in 'n persoon met 'n moeilike, maar bereikbare droom.
Dit het my toegerus om my droom proaktief na te streef en selfvertroue gegee om die teenkanting van die wêreld te kan oorkom.
Die kursus het my gehelp om my "purpose" in die lewe te ontdek.
Verder het ek myself beter leer ken, my uitgewys watter hindernisse my gaan keer om my optimale lewe te leef.
Elke geleentheid het vir my unieke betekenis gehad wat nie altyd die maklikste dinge was om te besef nie,
maar wat elkeen bygedra het tot die positiewe veranderinge. Ek was verbaas oor die uitwerking wat die gesigkaart oefening (MLNP) gehad het.
Ek was kort na prosessering van 'n persoon wat op my Ecokaart uitgestaan het weer vir 'n naweek blootgestel aan die person.
Dit was vir my duidelik dat ek die persoon wat nog dieselfde eienskappe getoon het meer verdraagsaam gevind het en dit was asof
ek begrip vir die persoon ontwikkel het.
Ek het geleer om hindernisse te verander in nog geleenthede vir groei.
Ek is ongelooflik dankbaar vir die geleentheid aan my gegee en ek sien daarna uit om te sien hoe
die veranderinge in my lewe my toekoms verbeter en verryk.
Ernest Botha, 23 Student
The process challenged me, from the first session.
Using the word challenge sounds onerous, but it was a challenge in a good sense as the answers I searched for all came from within.
In the process boundaries and walls setup over a period of time, since childhood, were broken down and after a session,
even though you may feel tired, you feel "light" due to the breakthroughs achieved.
The magic of the sessions with Deon as an exceptional facilitator is that you as the individual find the answers and achieve the breakthroughs by yourself,
within yourself, under the guidance and steering of Deon.
I will recommend to anyone, young and old(er) to consider the process when you have a dream/goal and
do not know how to achieve it or feel that you have reached a ceiling and cannot progress in life, relationship, sport and/or career.
Do yourself a favour, go ahead, invest in yourself and not only you, but those around you
will reap the fruit and benefits of the achievements reached through the sessions with Deon.
Leon Fouche, 51 Owner Leofor, Forensic Auditor
•Let asseblief daarop dat alle sessies aanlyn of in persoon bespreek kan word•
Volg die onderstaande skakel om vandag nog jou sessie te bespreek.
Nuwe besigheid, ongemaklike verhoudings of net waarheen nou? Jy is omring deur mense, besluite en gemengde gevoelens en onlosmaaklik 'n rolspeler in jou eie lewe.
Omstandighede en verhoudings het 'n impak op ons lewens, maar hoe jy daarop gaan reageer hang van jou af. Met behulp van hierdie insiggewende oefening kry jy die geleentheid om terug te staan en op te weeg waarheen jy oppad is. Hierdie sessie bied jou 'n samevatting, gee jou rigting en plaas jou in 'n posisie om vorentoe te beweeg met positiwiteit en 'n duidelike plan.
UNCAGE my life
Hierdie sessies bied transformasie geleenthede. Van my kliënte beskryf hierdie ervaring as "uitdagend en bevrydend".
'n Eerlike evaluasie word gedoen oor die situasies wat jy op alle vlakke ervaar beide persoonlik en professioneel. Elke mens het 'n blindekol. Jou Uncaged Life Coach vervul die rol van 'n blindekol spieëltjie. Om jou eie denke helder te hoor, het baie waarde en hierdie proses help jou om jou gedagtes uit te druk. Dit bied jou die geleentheid om met 'n nuwe perspektief te kyk na wat jou beïnvloed en die uitwerking wat dit op jou het. Dus kan jy aanspreek wat verander moet word en wat 'n positiewe fondasie is om te behou. As jy al ooit gewonder het hoe dit sal wees om "ge-fine tune" te word om impak in jou omgewing en produktiwiteit te verhoog is die vorm van gesprek vir jou.
Stres- en Traumaverligting
(SLUIT 6 SESSIES IN)
Ongeag wie jy is, stres en trauma is baie moeilik om op eie stoom te verwerk. Dalk klink die woorde bekend. "Ek gaan liewers dood as om weer deur so iets te gaan, of vergewe, maar vergeet nie, en ook as ek hom/haar nooit weer sien nie is dit te gou."
Jou gedagtes het 'n fisiese reaksie in jou liggaam en trauma wat jy self probeer verwerk kan tot 6 dekades neem om te genees. Dit beteken eenvoudig dat jou hele lewe deur die onverwerkte trauma beïnvloed word. Negatiewe gedagtes hoop op en in sommige gevalle kan dit lei tot siekte toestande. Traumatiese ervarings lei tot fisiologiese stres en uiteindelik Traumatiese stres. In die toestand kan jy nie langer optimaal funksioneer nie. Jy is net eenvoudig nie meer die jy wat jy voorheen was nie.
Tekens hiervan is onderbroke slaappatrone, geheueverlies en meer gereelde argumente met geliefdes en kollegas. Gedurende traumatiese stres kan 'n individu onbelangrik voel, misverstaan en nie gehoor word nie, oogkontak word vermy en selfs geloof maak nie meer sin nie. 'n Voorbeeld hiervan is 'n gevoel van: "ek bid teen die plafon vas."
Studies het bewys dat trauma uit kinderjare 'n merkbare invloed het op daaglikse funksionering. Die letsel van trauma uit jou kinderjare veroorsaak dat jy nie altyd 'n goeie selfbegrip het nie en mense wat naby aan hierdie letsel kom word gewoonlik weggestoot.
Deur Multi-Level Neuro Processing™ help ek jou om die spesifieke areas waar trauma plaasgevind het in die verlede te verwerk sodat dit jou nie huidiglik beïnvloed nie. Hierdeur word jy bemagtig met praktiese ondersteuning om jou lewe te kan hanteer. Multi-Level Neuro Processing™ en Tension & Trauma Releasing Exercises® (of TRE) is effektiewe metodes om stres en onderliggende toestande aan te spreek. Verligting van trauma en stres gee jou die kans om jou volle potensiaal uit te leef.
OUTEUR VAN MY LEWE
(SLUIT 8 SESSIES IN)
Jy is waardevol en beskik oor vermoëns wat ontwikkel kan word. Dit is moontlik al op meer as een geleentheid vir jou gesê, maar voor jy dit nie SELF glo en daaraan begin werk nie gaan dit maar net gedagtes bly.
Elkeen het iets wat ontwikkel moet word wat 'n bydrae tot jou eie lewe gaan maak en ook in die van ander. Dit is altyd maklik om vir iemand ander krediet te gee, maar wat van jouself. Vat 'n oomblik voor jy die vraag antwoord. Is jy so lief vir jouself soos vir iemand waarvoor jy werklik omgee? Elkeen het die geleentheid om die skrywer van sy/haar eie lewe wees. Jy is immers die hoof karakter in jou eie lewe.
Mense is sosiale wesens en dus verlang ons na positiewe interaksie in 'n gesonde en gebalanseerde milieu. Maar hoe wil jy hê moet jou lewe en vriendskapskring oor 3-5 jaar van nou af daarna uitsien? Wat is jou plan met 'n langtermyn verhouding en hoe beplan jy om om te sien na jou kinders? Hoe beplan jy om jou vrye tyd te bestee en hoe gaan jy met versoekings en ander negatiewe aspekte deel? Hierdie vrae kort antwoorde om die totale omvang deur die hoofstukke van jou lewe te beskryf.
Die lewe bied uitdagings en keuses en hoe om dit te hanteer moet in die ruimtes ingeskryf word. 'n Objektiewe refleksie deur hierdie program bied jou 'n blik om te bepaal waar jy staan en waartoe jy in staat is. Vir my is hierdie nie slegs akademiese kennis nie, my ervaring daarvan was lewensveranderend.
(Jy kan my storie hier lees).
Die Outeur van my Lewe Program bied vir jou rigting en duidelikheid aangaande jou lewensdoel. Effektiewe verandering vind plaas deur 'n georganiseerde en goed beplande uiteensetting van jou doelstellings. Daar is meer van jou as wat jy van bewus is.
VIR ASSESSERING EN SESSIE
Die loopbaanbeplanningsprogram is ontwerp om duidelikheid aangaande alle beroepskeuses te bied. Dit behels meer as om 'n studierigting by 'n universiteit te kies. Persone wat van beroep wil verander sal ook baat vind by hierdie program.
Nie alle persone het die behoefte om verdere tersiêre studies aan te pak nie, die samelewing is saamgestel uit 'n groeiende getal persone wat ambagte en beroepe navolg wat 'n bydrae lewer tot belangrike dienste en die gemaklike funksionering van ons daaglikse bestaan. Aanlegtoetse alleen kan nie as die enigste maatstaf in loopbaanbeplanning gebruik word nie.
Met die Uncaged Loopbaanbeplanningsprogram word die leerder, student of potensiële werknemer toegerus met doelgerigte inligting. Wat wil jy word? Dit is 'n natuurlike vraag om te vra en dan is die neiging om alleenlik op aanleg toetse staat te maak.
Alle beroepe vereis nie 'n universiteitsgraad nie. Binne vele beroepe is daar spesialiteit areas wat ontgin kan word. Dink bv. aan die gasvryheidsbedryf, die mediese veld, opvoeding of selfs regsgeleerdheid. Met hierdie program ondersoek ons waar jy inpas en 'n vervulde loopbaan kan volg.
Bespreek jou sessie vandag
Deur bewus te word van jou sterkpunte het jy die vermoë om die perfekte lewe te ontwerp. Deur in jouself te belê, bring jy nie net balans in jou lewe nie, maar uitsonderlike welstand ook.
Uncaged Life Coaching is 'n proses waardeur jy 'n plan vir jou lewe ontwikkel en in voeling kom met wie jy werklik is. Uncaged Life Coaching sal jou praktiese stappe bied om vooruit te gaan na 'n plek van sukses wat jy werklik verdien.